Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 2 Pv 107/12/5505	Liptovský Mikuláš, 5.9.2013
EEČ : 2-39-378-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 330,48 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: Športový klub Bobrovec, Bobrovec č. 491, IČO: 14222779, č. ú.: 56713974/0900.  
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ XXXXX pod spisovou značkou ORP-175/OO-LM-2012.
	dňa 13. 02. 2012 v čase od 12. 30 do 12.45 hod. z neuzamknutej kabíny motorového vozidla značky XXXXX, EVČ: XXXXX ktoré bolo zaparkované na ulici XXXXX, XXXXX, pred budovou firmy Hako, a. s., odcudzil finančnú hotovosť 300,- Kč, koženú tašku čiernej farby značky Alain Delon, v ktorej sa nachádzala pánska kožená peňaženka čiernej farby značky Alain Delon s finančnou hotovosťou 30,- Eur, občiansky preukaz, vodičský preukaz, zdravotná Eurokarta, elektronická banková karta Slovenskej sporiteľne, a.s., elektronické osvedčenie, zváračské osvedčenie, osvedčenie o vykonávaní zváračských prác, Gridkarta, Shell karta - všetky doklady na meno XXXXX, mobilný telefón značky Nokia N95, neznámeho IMEI, LED diodové celokovové svietidlo, usb kľuč 4 GB, kľúče s diaľkovým ovládaním od osobného motorového vozidla značky XXXXX, 18 ks stravných lístkov šeky Chéque Déjeuner, čím poškodenému XXXXX, nar. XXXXX, bytom XXXXX, okres XXXXX, spôsobil škodu vo výške 320,48 Eur, tiež odcudzil mobilný telefón značky Nokia 6700 nezisteného IMEI, čím spôsobil škodu spoločnosti Hako, a. s., Štefánikova 1361/4, Liptovský Mikuláš, IČO: 36378186 vo výške 10,- Eur.

Odôvodnenie: 
	Poverený príslušník Obvodného oddelenia PZ v Liptovskom Mikuláši  pod číslom ORP-175/OO-LM-2012 viedol trestné stíhanie proti obvinenému ml. XXXXX  za prečin krádeže podľa § 212 ods. 1 Trestného zákona pre skutok uvedený vo výrokovej časti tohto uznesenia. Po skončení skráteného vyšetrovania poverený príslušník predložil vyšetrovací spis s návrhom  na podanie obžaloby. 
	Obvinený ml. XXXXX sa ku skutku, ktorý sa mu kladie za vinu, v celom rozsahu priznal a svoje konanie úprimne oľutoval. Prejavil ochotu nahradiť vzniknutú škodu poškodeným. Okrem priznania je mu skutok preukázaný výpoveďou poškodeného XXXXX a písomným vyjadrením spoločnosti Hako, a. s., Liptovský Mikuláš. Táto spoločnosť si neuplatnila nárok na náhradu škody, pretože škodu nahradil zamestnanec XXXXX. Ďalej je skutok preukázaný potvrdením o zaistení veci a zápisnicou o prevzatí veci poškodeným, tiež odbornými vyjadreniami k výške spôsobenej škody. 
	Obvinený doposiaľ nebol súdne trestaný, v mieste bydliska požíva dobrú povesť. Vychovávaný je predovšetkým svojím ujom, s ktorým žije v spoločnej domácnosti. V škole dosahuje priemerné výsledky, je náladový a ťažko prijíma kritiku. 
	Za prečin krádeže podľa § 212 ods. 1 Trestného zákona zákon ustanovuje trest odňatia slobody vo výmere dva roky, a teda horná hranica trestnej sadzby neprevyšuje päť rokov, stanovenú v § 220 ods. 1 Trestného poriadku. 
	Obvinený XXXXX dňa 27. 08. 2013 za prítomnosti zákonného zástupcu XXXXX, sociálnej pracovníčky Úradu práce, sociálnych vecí a rodiny Liptovský Mikuláš XXXXX bez prítomnosti obhajcu uzavrel zmier s poškodeným XXXXX a splnomocnenou zástupkyňou poškodenej spoločnosti Hako, a. s., Liptovský Mikuláš XXXXX, kedy opätovne vyhlásil, že spáchal skutok, za ktorý je trestne stíhaný. Obvinený aj poškodení súhlasili s uzavretím zmieru. Poškodený XXXXX vyhlásil, že obvinený dňa 14. 08. 2013 nahradil mu škodu vo výške 320,48 Eur, na náhrade ktorej sa spoločne dohodli a týmto boli jeho nároky na náhradu škody uspokojené. Splnomocnená zástupkyňa poškodenej spoločnosti Hako, a.s. Liptovský Mikuláš vyhlásila, že škoda vo výške 10,- Eur im bola nahradená zamestnancom XXXXX, a preto od obvineného nežiadajú škodu nahradiť.
	Obvinený XXXXX dňa 27. 08. 2013 do pokladne Okresnej prokuratúry v Liptovskom Mikuláš zaplatil peňažnú sumu vo výške 70,- Eur, z ktorých chce poukázať na peňažnú pomoc obetiam trestnej činnosti sumu vo výške 35,- Eur a peňažnú sumu vo výške 35,- Eur v prospech Športového klubu Bobrovec č. 491. 
	Uvedená suma je primeraná závažnosti spáchaného trestného činu a osobe obvineného, tiež jeho majetkovým pomerom. Obvinený, poškodený XXXXX a splnomocnená zástupkyňa poškodenej spoločnosti Hako, a.s.,  s týmto spôsobom vybavenia veci vyslovili súhlas. 
	Vzhľadom na povahu a závažnosť spáchaného trestného činu, na mieru, akým bol dotknutý verejný záujem, na osobu obvineného, ktorý nebol doteraz trestaný a jeho osobné a majetkové pomery, dospela som k záveru, že takýto spôsob rozhodnutia je postačujúci, preto bol schválený uzavretý zmier a proti obvinenému zastavené trestné stíhania. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka